VENDIM
Nr. 641, datë 5.10.2022

PËR NJË SHTESË NË NUMRIN E PUNONJËSVE ORGANIKË TË MINISTRISË SË INFRASTRUKTURËS DHE ENERGJISË, PËR VITIN 2022

Në mbështetje të nenit 100 të Kushtetutës dhe të nenit 12, të ligjit nr. 115/2021, “Për buxhetin e vitit 2022”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

1. Numri i punonjësve të Ministrisë së Infrastrukturës dhe Energjisë, për vitin 2022, shtohet me 35 (tridhjetë e pesë) veta dhe numri i përgjithshëm i sistemit të ministrisë bëhet 1 188 (një mijë e njëqind e tetëdhjetë e tetë) veta. 
2. Numri i punonjësve rezervë të buxhetit pakësohet me 35 (tridhjetë e pesë) veta dhe numri i përgjithshëm i punonjësve rezervë mbetet 15 (pesëmbëdhjetë) veta. 
3. Ngarkohen Ministria e Infrastrukturës dhe Energjisë dhe Ministria e Financave dhe Ekonomisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

